กฎกระทรวงกำหนดให้นิติบุคคลอื่นเป็นลูกหนี้ในกระบวนการฟื้นฟูกิจการและกำหนดหน่วยงานของรัฐที่มีอำนาจหน้าที่กำกับดูแลการประกอบกิจการของลูกหนี้ พ.ศ. 2557
ประกาศวันที่ 2014-08-07

content: กฎกระทรวง กำหนดให้นิติบุคคลอื่นเป็นลูกหนี้ในกระบวนการฟื้นฟูกิจการ และกำหนดหน่วยงานของรัฐที่มีอำนาจหน้าที่กำกับดูแลการประกอบกิจการของลูกหนี้ พ.ศ. ๒๕๕๗
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติล้มละลาย พุทธศักราช ๒๔๘๓ บทนิยามคำว่า “ลูกหนี้” ในมาตรา ๙๐/๑ และมาตรา ๙๐/๔ วรรคหนึ่ง (๖) แห่งพระราชบัญญัติล้มละลาย พุทธศักราช ๒๔๘๓ ซึ่งแก้ไขเพิ่มเติมโดยพระราชบัญญัติล้มละลาย (ฉบับที่ ๔) พ.ศ. ๒๕๔๑ รัฐมนตรีว่าการกระทรวงยุติธรรมออกกฎกระทรวงไว้
content: ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้สหกรณ์เครดิตยูเนี่ยนเป็นนิติบุคคลอื่นตามบทนิยามคำว่า “ลูกหนี้” ในมาตรา ๙๐/๑
sectionNo: 3
content: ข้อ ๓ ให้กรมส่งเสริมสหกรณ์เป็นหน่วยงานของรัฐที่มีอำนาจหน้าที่กำกับดูแลการประกอบกิจการของสหกรณ์เครดิตยูเนี่ยนตามมาตรา ๙๐/๔ วรรคหนึ่ง (๖)
content: ให้ไว้ ณ วันที่ ๕ สิงหาคม พ.ศ. ๒๕๕๗ ชาญเชาวน์ ไชยานุกิจ รองปลัดกระทรวงยุติธรรม รักษาราชการแทน ปลัดกระทรวงยุติธรรม ปฏิบัติราชการแทน รัฐมนตรีว่าการกระทรวงยุติธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่บทนิยามคำว่า “ลูกหนี้” ในมาตรา ๙๐/๑ และมาตรา ๙๐/๔ วรรคหนึ่ง (๖) แห่งพระราชบัญญัติล้มละลาย พุทธศักราช ๒๔๘๓ ซึ่งแก้ไขเพิ่มเติมโดยพระราชบัญญัติล้มละลาย (ฉบับที่ ๔) พ.ศ. ๒๕๔๑ บัญญัติว่า การกำหนดนิติบุคคลอื่นเป็นลูกหนี้ในกระบวนการฟื้นฟูกิจการ
content: และการกำหนดหน่วยงานของรัฐที่มีอำนาจหน้าที่กำกับดูแลการประกอบกิจการของลูกหนี้ ให้เป็นไปตามที่กำหนดในกฎกระทรวง และเนื่องจากปัจจุบันลูกหนี้ที่เป็นบริษัทจำกัดและบริษัทมหาชนจำกัดเท่านั้นที่สามารถเข้าสู่กระบวนการฟื้นฟูกิจการได้ ดังนั้น สมควรกำหนดให้สหกรณ์เครดิตยูเนี่ยน
content: ซึ่งเป็นนิติบุคคลตามกฎหมายว่าด้วยสหกรณ์เป็นลูกหนี้ในกระบวนการฟื้นฟูกิจการ และกำหนดให้กรมส่งเสริมสหกรณ์เป็นหน่วยงานของรัฐที่มีอำนาจหน้าที่กำกับดูแลการประกอบกิจการของสหกรณ์เครดิตยูเนี่ยน จึงจำเป็นต้องออกกฎกระทรวงนี้